बैटल रोयाल। मैंने कहा था ना?
तुमने कहा था।
हैलो, दोस्तों। मैं एमक्यू का बैटल रोयाल मोड खेलना बंद नहीं कर पा रही।
यहाँ कितना सारा ख़ून है।
मैं जीत गया! बैटल रोयाल!
बैटल रोयाल बहुत मज़ेदार है।
मैं एक हॉट डॉग स्किन खरीदूँगी।
गज़ब। यह बच्चे काफ़ी छोटे हैं।
ओह, हाँ। हमारा औसत दैनिक यूज़र अब नौ साल का हो गया है।
तो अब जब बच्चे खेल रहे हैं, हम उनका क्या करेंगे?
ज़ाहिर है, हम उनके सारे पैसे खर्च करवाएँगे।
अरे, ब्रैड। मुझे तुमसे एक गंभीर मसले के बारे में बात करनी है।
यह
तुम्हारा जन्मदिन है!
ब्रैड के लिए वाहवाही हो जाए।
हैप्पी बर्थडे...
आज मेरा जन्मदिन नहीं है।
ब्रैड। मैं जानता हूँ तुम दूरी रखना पसंद करते हो,
लेकिन मुझे पक्की ख़बर मिली है कि आज तुम्हारा जन्मदिन है।
ठीक है, ख़ैर, पता नहीं तुम्हें किससे ख़बर मिली है,
लेकिन वे झूठ बोल रहे हैं।
नहीं, दरअसल वे झूठे नहीं हैं। क्योंकि वह तुम्हारा भाई है!
सामने आ जाओ, ज़ैक।
जन्मदिन मुबारक़ हो, भाई।
उसका चेहरा देखो ज़रा। हे भगवान, यह कमाल का है।
हाँ, ज़ैक ने कुछ हफ़्ते पहले ईमेल भेजी थी।
कहा कि तुम लोग बहुत कम मिलते हो, और वह तुम्हें सरप्राइज़ देना चाहता है।
ज़ाहिर है, मैं सहमत था।
और एक इकलौता बच्चा होने के नाते, जिसे हमेशा से एक भाई चाहिए था,
मैं कल्पना भी नहीं कर सकता तुम इस समय कितने उत्साहित होगे।
यहाँ आओ, भाईजान। आओ।
तुम्हें देखकर अच्छा लगा।
बहुत ख़ूबसूरत है।
मिथकीय तलाश
उसकी मंशा क्या है? वह क्या योजना बना रहा है?
-माफ़ करना, मुझे समझ नहीं आ रहा। -मुझे भी। क्या यह नया गलियारा है?
क्या सब ठीक है? तुम तनाव में लग रहे हो।
मैं तनाव में नहीं हूँ। मैं योजना बना रहा हूँ।
ज़ाहिर है। किसके ख़िलाफ़ योजना?
मेरे भाई, ज़ैक, के ख़िलाफ़।
वह एक निजी इक्विटी गुंडा है
जो तेज़ी से आता है, कंपनियों को फँसाता है और फिर उनके टुकड़े कर देता है।
-वह एक भावनाहीन क़ातिल है। -क़ातिल? वह बंदा?
हाँ, वह बंदा।
वह पक्का यहाँ मेरे सूअर को मारने आया है।
हमेशा की तरह।
मैं उसे नहीं करने दूँगा। यह मेरा सूअर है।
अगर कोई इसे मारेगा, तो वह मैं होऊँगा।
-माफ़ करना, कौन सा सूअर? -यह कंपनी।
बैटल रोयाल ने हमारा मुनाफ़ा इतना बढ़ा दिया होगा कि उसे दिलचस्पी हो गई।
-उसे ख़ून की महक़ आ गई है। -सूअर के ख़ून की?
-मेरे ख़ून की! -तुम्हारा ख़ून बह रहा है?
-एक उपमा है, जो। समझो। -कोशिश कर रही हूँ।
यह जन्मदिन की पार्टी सिर्फ़ एक बहाना है। वह यहाँ मेरी नौकरी हड़पने आया है।
पता है क्या। मुझे पता है क्या करना चाहिए।
माफ़ करना, हम चल रहे हैं?
तुम क्या कर रहे हो?
उसके जाने तक मैं अपने ऑफ़िस में छुपा रहूँगा।
यह स्थिति पर हावी होने की तकनीक है।
-अच्छा? -हाँ, यह है, जो! ठीक है?
-सवाल मत पूछो। बस उससे पीछा छुड़ाओ। -जी, सर। तुरंत, सर।
इसमें कोई तुक नहीं है।
मॉन्ट्रियल पॉपी को गेम में ऐसा कैंसर डालने के लिए
पुरस्कार क्यों देगा जो आख़िरकार एमक्यू को मार डालेगा?
उन्होंने उसे एक पॉर्श दी है।
-उन्होंने उसे एक पॉर्श दी है? -हाँ।
गज़ब। बैटल रोयाल से ज़रूर बहुत पैसे आ रहे होंगे।
मुद्दा यह नहीं है, टेस्टर।
पहली बार गाड़ी चलाने वाले को ऐसी उच्च-क्षमता वाली
गाड़ी नहीं दी जाती है, ठीक है?
उन्हें ऐसी बकवास गाड़ी दी जाती है।
तुम्हें सवारी देने के लिए तुम्हारा स्वागत है, यार।
साथ ही, जलवायु परिवर्तन के चलते,
सबको पर्यावरण के अनुकूल गाड़ियाँ चलानी चाहिए।
मैं जानता हूँ। इसीलिए मेरे पास तीन टेस्ला गाड़ियाँ हैं।
तुम्हारे पास तीन टेस्ला क्यों हैं?
क्योंकि मुझे पर्यावरण की परवाह है। बातचीत पर ध्यान दो।
यहाँ रोको। वह वहाँ है।
वह बोनट पर बैठी हुई है?
मेरे ख़्याल से यह अच्छा है कि तुम उसे ले जा रहे हो।
मैं उसे नहीं ले जा रहा हूँ। वह राक्षसनी पैदल चलकर जा सकती है।
मैं कार ले जाने आया हूँ।
अरे!
-तुम पागल हो गई हो? -क्या हो रहा है?
तुम इस बोनट पर नहीं बैठ सकती जैसे यह जनरल ली कार हो।
-अब तुम ऐसा नहीं कह सकते हो। -चुप रहो।
-तुम्हें कैसे पता चला मैं यहाँ हूँ? -तुम्हारे टेस्टर ने मेरे टेस्टर को बताया।
लेकिन मुद्दा यह नहीं है, पॉपी।
तुम ऐसी शानदार मशीन को सड़क के किनारे नहीं छोड़ सकती हो। यह असभ्य है।
तुम्हें डैशबोर्ड पर से चॉकलेट हटा लेनी चाहिए। वे पिघल रही हैं।
तुमने अंदर चॉकलेट रखी हैं?
अच्छा, ठीक है। फिर तुम इससे निपटो।
मुझे वैसे भी यह चलानी नहीं आती। तुम्हें चाबियाँ चाहिए?
-हाँ। -आग का गोला!
मतलब, हमारे पास एक अच्छा पल था, पॉपी। बस एक...
-मेरी ड्राइवर आ गई। -मैं तुम्हारी ड्राइवर नहीं हूँ।
-हाँ, तुम वैसा बिल्कुल नहीं कह सकती हो। -चुप रहो!
हाँ।
मुझे पक्का नहीं पता, लेकिन मेरे ख़्याल से यह काफ़ी ख़तरनाक है।
कोई बात नहीं। मेरा मतलब यह नहीं है। मैं आगे बैठूँगी। ऐसा नहीं...
-इससे फ़र्क नहीं पड़ता तुम कहाँ बैठोगी। -इससे फ़र्क नहीं पड़ता।
नहीं, नहीं। मतलब, मैं एक अश्वेत महिला हूँ, तो मैं...
मेरा बहिष्कार नहीं किया जा सकता ना? क्यों? मेरा बहिष्कार हो सकता है?
मुझे नहीं लगता मेरा बहिष्कार हो सकता है। मेरे ख़्याल से...
मेरे ख़्याल से मैं ठीक हूँ। मैं ठीक हूँ।
मैं ठीक हूँ।
ठीक है, पता है क्या? यह बहुत ख़तरनाक है,
तो... मैं बस अश्वेत महिलाओं को इससे निपटने दूँगा।
-मैं पीछे हट रहा हूँ। -हाँ, यह हम हैं, है ना?
अश्वेत महिलाएँ।
तुमने मेरे चिकन नगेट कार में रखे हैं?
बढ़िया।
ठीक है।
तो इसलिए तुम्हें सुबह इतनी जल्दी उठना था?
हाँ। आधी दूरी आने के लिए दोगुनी मेहनत करनी पड़ती है।
-किसकी दोगुनी? -जाने दो।
-मेरी स्वीट एंड सॉर सॉस कहाँ है? -कप होल्डर में!
-मुझे जाना है। -ठीक है। हाँ। अलविदा।
अरे, टेस्टर। तुमसे ऑफ़िस में मिलता हूँ।
मेरे साथ चलने की कोशिश मत करना।
ठीक है, यह हम चले।
यह एक जीटी4 पॉर्श है।
मुझे मैनुअल गाड़ी चलाए थोड़ा समय हो गया।
कोई बात नहीं। मैनुअल मर्दों की बात है।
और मैं ऐसा कह सकता हूँ क्योंकि मैं अकेला हूँ। ठीक है।
पीपीरॉयल
हे... भगवान।
-हैलो। -मैं मैनुअल चला सकता हूँ।
बस यह है कि उसने, जैसे, चॉकलेट वगैरह कुछ क्लच में फँसा दी है।
क्या तुम चाहते हो...
यह मॉडल नहीं... उपयुक्त नहीं...
ठीक है।
मुझे लगता है जैसे... शायद मैं... वहाँ... मेरे पास...
-मुझे पता नहीं। शायद... -अगर...
शायद तुम्हें पता नहीं है कैसे...
मेरे पैर शायद ज़्यादा ताक़तवर हैं, और मैं बहुत ज़्यादा ज़ोर...
हाँ, शायद यही वजह है।
तुम चाहते हो...
यह लो।
वह क्या है?
हमारे रचनात्मक निर्देशकों का तलाक़ जैसा कुछ हो रहा है।
-काफ़ी रायता फैला हुआ है। -तुम्हारे लिए बहुत मुश्किल होगा।
हाँ, है।
यह समझने के लिए शुक्रिया।
मज़बूत कंधे हैं।
यह रही।
मैंने तुम्हारे लिए केक का एक टुकड़ा बचाकर रखा है। जिसका जन्मदिन है वह कहाँ है?
मुझे आशा थी वह मुझे ऑफ़िस दिखाएगा और फिर मैं उसे लंच पर ले जाऊँगा।
श्रीमान बक्शी लंच नहीं करते हैं। वह कहते हैं यह समय की बर्बादी है।
अह-ओह। वह दोबारा डाइटिंग तो नहीं कर रहा है?
उसे हमेशा से अपने वज़न को लेकर असुरक्षा की भावना रही है।
वाक़ई?
वह किसी चीज़ को लेकर असुरक्षित नहीं हैं।
वह काम को छोड़कर लंच या किसी और चीज़ पर ध्यान देने के लिए बहुत व्यस्त हैं।
वह व्यस्त दिख नहीं रहा है।
कोई बात नहीं। शायद यह एक बुरा विचार था।
नहीं, तुमने अपने भाई के लिए एक ख़ास दिन आयोजित किया
क्योंकि तुम अपने भाई को समझते हो जैसे सिर्फ़ एक भाई समझ सकता है,
और तुम्हें उसका यह शुक्रिया मिल रहा है?
मैं कह रहा हूँ। वह तुम्हारे लायक नहीं है।
ख़ैर, यह जन्मदिन के बारे में नहीं है। यह बहुत पहले से चला आ रहा है।
वह शायद अब भी केट को लेकर ग़ुस्सा है।
हाँ। औरत को लेकर लड़ाई।
हाँ। नहीं, मैंने इसके बारे में पढ़ा है।
हो ही नहीं सकता। वह किसी हसीना को लेकर पागल नहीं होगा।
होगा क्या?
रंग में भंग पड़ गया?
तुम्हारा नया मेंटर वैसा नहीं है जैसा तुमने सोचा था?
वह है। दरअसल वह मेरे लिए अब तक का सबसे अच्छा है।
उससे मुझे चोट पहुँचनी थी?
क्योंकि उससे मुझे बस हँसी आती है।
तुम हँस नहीं रहे हो।
मैं हँस रहा हूँ।
क्या हो रहा है?
जो भी हो, ब्रैड बाहर नहीं आएगा, तो ज़ैक को चले जाना चाहिए, अभी।
नहीं। पहले मैं उसे ऑफ़िस दिखाऊँगा।
ब्रैड में तुमने भले ही एक भाई खो दिया हो,
लेकिन मुझे में तुम्हें एक मिला है।
जाओ कहीं अकेले जाओ।
-काम हो गया। वह चला गया। -बढ़िया।
देखा? मेरी तकनीक काम कर गई।
बिल्कुल काम कर गई। हमेशा करती है।
-वह तुम्हे लंच पर ले जाना चाहता था। -लंच समय की बर्बादी है।
-हाँ, मैंने भी यही कहा था। -अरे।
अब वह डेविड की समस्या है।
रुको, क्या?
डेविड उसे ऑफ़िस दिखाने ले जा रहा है।
कहाँ?
मुझे पता नहीं। मैंने सोचा वह शायद...
तुमने सोचा कि तुम उसे हमारे कार्यकारी निर्माता के करीब जाने दोगी,
ताकि वह ख़ुद मेरी नौकरी हड़पने के लिए अभियान चला सके?
मैंने तुम्हें निराश किया।
-ब्रैड, मैं इसे ठीक कर सकती हूँ। -तुमने बहुत कर दिया।
नहीं।
मैं इसे ठीक कर सकती हूँ!
मेरा सूअर नहीं मारोगे।
मेरी नौकरी नहीं लोगे। मेरा सूअर नहीं मारोगे।
अरे, क्या हो रहा है?
ख़ैर, दोस्तों, हमने कर दिखाया।
हमने कई रातें और बहुत सारे घंटे लगाए बैटल रोयाल बनाने में।
लेकिन यह...
यही है जो इस सबको इसके लायक बनाता है।
डेना।
यहाँ उसने कोशिश की, और लगभग कर लिया, और यह जैसे...
वह नहीं कर पाया।
बहुत बढ़िया।
इसे रिकॉर्ड करने के लिए शुक्रिया, डेना। बढ़िया विचार था।
नहीं, यह तुम्हारा विचार था।
मेरा विचार था काम पर वापस जाना।
पिछले दो हफ़्तों में, मैं तुम्हारी ड्राइवर बनी हूँ,
तुम्हारे लिए खाना लाई हूँ, और तुम्हारा हौसला बढ़ाया है।
तुम मुझे कोड लिखना कब सिखाओगी?
तुम्हें कैसे पता मैं ठीक अभी तुम्हें कोड लिखना नहीं सिखा रही हूँ?
तुम मेरे तरीके नहीं समझती हो क्योंकि मैं मिस्टर मियागी की तरह हूँ।
-कौन? -मिस्टर मियागी। "कराटे किड"।
रुको, तुम्हें "कराटे किड" नहीं मालूम? अस्वीकार्य!
किसके पास कैंडी है?
-पॉपी। पॉप-स्टार। पॉप। -क्या चाहिए, ब्रैड?
-अरे, तुम मुझे पसंद करती हो, है ना? -नहीं।
-लेकिन मैंने तुम्हें बैटल रोयाल दिलाया। -हाँ,
डराकर और चालाक हेराफेरी से।
ठीक है, लेकिन तुम मुझे किसी अजनबी से ज़्यादा पसंद करती हो, है ना?
मैं वह शैतान हूँ जिसे तुम जानती हो।
दूसरा शैतान कई गुना ज़्यादा बुरा हो सकता है।
-यक़ीन करो, यह बंदा है। -तुम किसकी बात कर रहे हो?
मेरे भाई, ज़ैक, की। वह किसी भी पल यहाँ आ जाएगा।
-मैं जानना चाहता हूँ अगर तुम मेरी तरफ़ हो। -नहीं हूँ। फिर से, तुम मुझे पसंद नहीं हो।
अच्छा। ठीक है, मैं तुम्हें स्किन ढेर से बनने वाले पैसों का हिस्सा दे दूँगा।
क्या बकवास है?
अवतार स्किन, बात समझो।
वे बैटल रोयाल को दूध देने वाली गाय बना देंगे।
मॉन्ट्रियल बहुत ख़ुश होगा। आयन को बहुत ग़ुस्सा आएगा।
-मैं तैयार हूँ। क्या करना है? -बढ़िया। ज़ैक किसी भी मिनट आ जाएगा।
वह तुम्हें ख़ुश करने की कोशिश करेगा। तुम उसकी बात मत मानना।
-उसके साथ बुरी बनना। बुरी बन सकती हो ना? -ज़ाहिर है।
ठीक है, क्यों ना तुम जाकर मेरा लंच ले आओ?
और साथ ही, अपने थोबड़े को भी सुधार लेना।
वह तुम्हारी समझ में आएगा जब तुम "कराटे किड" फ़िल्म देख लोगी।
बढ़िया, इस आक्रामक ऊर्जा को बनाए रखो।
बस करो।
ठीक है, और आख़िर में यह है प्रोग्रामरों का ऑफ़िस।
अरे! वह रहा जन्मदिन वाला बंदा।
-तुम कहाँ थे, मोटू? -मोटू?
यह एक उपनाम है। मेरा नहीं है। चुप रहो। जो भी हो।
तुम अब भी यहाँ क्यों हो?
डेविड मुझे कला टीम से मिलाने ले गया था। बहुत अच्छे लोग हैं।
हाँ, किसी को यक़ीन नहीं हुआ कि ज़ैक तुम्हारा भाई है।
क्योंकि वह पूरा चिड़चिड़ा नहीं है
जैसे हमारी पहचान का एक।
और डेविड ने उनसे मेरा यह कमाल का चित्र बनवाया।
-क्या? -हाँ। देखो ज़रा। शानदार है ना?
हाँ, उनसे अपने लिए भी एक बनवाया।
-देखो ज़रा। योद्धा भाई। -योद्धा भाई!
-हमने अभी बनाया। बहुत बढ़िया। -बस करो।
ख़ैर... तो, यह हमारी बेहतरीन प्रोग्रामिंग टीम है।
और यह है...
ज़ैक, है ना?
मुझे कहना पड़ेगा, तुम उल्लू के पट्ठे लग रहे हो, दोस्त।
-माफ़ करना? -उल्लू का पट्ठा। यह एक अपमान है।
यहाँ नहीं है। यहाँ किसी को समझ नहीं आएगा।
पॉपी हमारी सामाजिक रूप से अनाड़ी सह-रचनात्मक निर्देशक हैं।
रुको, रुको। पॉपी ली? वह जीनियस जिसने बैटल...
माफ़ करना। तुमसे मिलना मेरा सौभाग्य है।
जीनियस? मैं नहीं... वैसे वह एक जीनियस विचार है।
मतलब, उससे करीब डेढ़ करोड़ खिलाड़ी बढ़ गए।
वह मेरा विचार था।
मैंने उसे फँसाया क्योंकि वह बेवक़ूफ़ है जिसे नहीं पता उसके लिए क्या अच्छा है।
-तुम वाक़ई शैतान हो! -ठीक है, तो एक काम करते हैं।
क्यों ना हम एक विराम लें?
क्यों ना हम कोर्टयार्ड में चलें जहाँ मैंने ब्रैड के लिए एक ख़ास सरप्राइज़ रखा है?
-सरप्राइज़ है? मुझे सरप्राइज़ बहुत पसंद हैं। -है ना?
एक ख़ास विचार है। क्यों ना हम तुम्हारा ख़ास सरप्राइज़ लें
और उसकी एक ख़ास गेंद बना दें
और फिर तुम्हारे ख़ास पिछवाड़े में खोंस दें?
हम वैसा क्यों ना करें?
हाँ।
हाँ!
भाई।
शायद मैं ज़्यादा सोच रही हूँ, लेकिन तुम्हें लगता है डेना मुझसे ग़ुस्सा थी?
मुझे पता नहीं। मैंने उससे कल बात की थी, और उसने कहा था वह ठीक है।
उसने कहा वह बस थकी हुई थी, लेकिन...
मुझे बस लगता है वह मुझसे दूर जा रही है।
मतलब, दूर नहीं जा रही है, बल्कि किसी और चीज़ के करीब जा रही है।
उसके बड़े सपने हैं, जो मुझे पसंद है।
मैं उसका समर्थन करती हूँ। बस काश वह...
क्या मैं नरक में हूँ?
मेरे ख़्याल से मैं वाक़ई नरक में हूँ।
मुझे तुम्हारी प्रेम-कहानी में कोई दिलचस्पी नहीं है, टेस्टर।
ठीक है, दोस्त, आख़िरी बार, मेरा एक नाम है।
और तुम उसका बोझ मुझ पर डालना चाहती हो?
वैसे, तुम्हें लगता है कि वह दूसरी वाली जो पॉपी के साथ कार में है
तुम्हारे बारे में बात कर रही है? नहीं।
वह काम के बारे में बात कर रही है और कैसे वह आगे बढ़ सकती है,
जो तुम्हें भी करना चाहिए।
हाँ, तुम सही हो। सही हो।
तो तुम्हें यक़ीन है तुम्हें कुछ अजीब महसूस नहीं हुआ?
-मुझे परवाह नहीं है! -ठीक है, यार। तुम्हारी समस्या क्या है?
यह मेरी ग़लती नहीं है कि पॉपी तुमसे बेहतर कर रही है, ठीक है?
शायद तुम्हें ज़्यादा मेहनत करनी चाहिए,
बजाय इसके कि बैठे रहकर उन दिनों की लालसा करो
-जब विषमलिंगी श्वेत आदमी राज करते थे। -ज़रूर, ज़रूर।
हाँ, हाँ। अपनी महत्वाकांक्षा की कमी का दोष पितृतन्त्र पर थोप दो।
तुम्हें वाक़ई लगता है कि मुझे इस उद्योग में ज़्यादा मौके मिले हैं
-बस इसलिए कि मैं विषमलिंगी श्वेत आदमी हूँ? -हाँ!
हाँ! ज़ाहिर है मिले हैं। इसे नकारा नहीं जा सकता है।
रुको, वाक़ई?
-मुझे लगा था तुम... -चुप, चुप, चुप रहो।
चुप रहो। चुप रहो। मैं बात कर रहा हूँ।
देखो। जब मैंने शुरुआत की थी, मैं एक टेस्टर था।
एक दिन मैंने ख़ुद को लिफ़्ट में तीन मालों तक अपने बॉस के साथ पाया। मैं अकेला था।
मैंने उनके सामने रखे, पता नहीं, 17 आईडिये। मेरे ख़्याल से उन्हें एक पसंद आया था।
लेकिन उन्हें मेरा नाम पता था। फिर आख़िरकार, छह महीने बाद, मेरा प्रमोशन हो गया।
ख़ैर, एक औरत होने के नाते, मुझे उस तरह के मौके नहीं मिलते हैं।
हाँ, नहीं, बिल्कुल। औरतों को वैसे ही मौके नहीं मिलते हैं।
यह एक है। यही है। यह एक मौका है।
यह मौका है जो एक औरत को मिला है, तुम्हें मिला है।
तुम वह औरत हो। यह मौका है। यह लिफ़्ट है।
बस यह एक कार है, और मैं इसमें तुम्हारे साथ फँसा हुआ हूँ, अकेला,
और तुम गाड़ी चला रही हो, वह औरत।
तुम मेरे सामने आईडिया रख सकती हो। चलो। शुरू करो।
-मैं एक लिफ़्ट में हूँ? -तुम्हें क्या चाहिए, रेचल?
तुम्हें क्या चाहिए?
औरतों की मदद करना थका देता है।
बेवक़ूफ़। बहुत बेवक़ूफ़। कितने डरपोक।
तुम मोटे भी हो। तुम्हें वज़न कम करना पड़ेगा।
और मीठी कॉफ़ी नहीं, मोटे सांड।
यह रहे तुम। मैं तुम्हें हर जगह ढूँढ रही थी।
-क्या हुआ? -कुछ... बुरा।
मैं उसके काम से परिचित नहीं हूँ,
-लेकिन मैं बस... -मैं भी नहीं हूँ, लेकिन वह ठीक है।
-अरे, यहाँ क्या हो रहा है? -वह हो रहा है।
ज़ैक!
अरे, भाई!
-हैलो, स्नूप डॉगी डॉग। -क्या हो रहा है, बर्ट?
मेरा नाम ब्रैड है, लेकिन कोई बात नहीं।
क्या हो रहा है?
यह मेरा ख़ास सरप्राइज़ था।
मैंने उससे कोर्टयार्ड में तुम्हारे लिए एक प्राइवेट कॉन्सर्ट करने के लिए कहा,
क्योंकि मैं जानता हूँ तुम बहुत बड़े फैन हो।
साथ ही, उसने ऊपर मेरा उधार था।
मान सकते हो इस बंदे ने मुझे हम्बोल्ड्ट काउंटी में एक फार्म दिला दिया?
-मैंने इसके लिए एक फार्म खरीदा! -तुमने इसके लिए एक फार्म खरीदा।
और चूँकि तुम्हें दिलचस्पी नहीं थी, हम दूसरी दिशा में चले गए।
बढ़िया!
हाँ, ज़ैक को बेहतरीन विचार आया कि गेम में एक कॉन्सर्ट करेंगे
-और खिलाड़ियों को स्नूप-स्किन बेचेंगे। -ठीक है।
तुम तैयार हो, स्नूप?
मैं हमेशा तैयार रहता हूँ। इसीलिए मुझे तैयार होना नहीं पड़ता।
वह गाने वाला है। गाने वाला है।
वह गाने वाला है।
मुझे एक बार देखो, सब लोग।
मैं तुम्हें बताता हूँ कुछ
मैं हूँ सबका प्यारा क्रिप कज़िन स्नूप डॉग
रुपॉल के दिनों से इन्हें सिखा रहा हूँ
द्विलिंगियों की तरह दोनों तरफ़ खेलता हूँ
-मुझे नहीं पता था तुम स्नूप के फैन हो। -नहीं हूँ। आज मेरा जन्मदिन भी नहीं है।
-मुझे एक मीठी कॉफ़ी लाकर दो। -हाँ। ज़रूर।
मेरे रास्ते से हटो!
अगर यह नहीं जो मैं कह रहा तो हम बात क्यों कर रहे, दोस्त?
तुम इतनी देर तक पहले कभी चुप नहीं रही हो।
सोच रही हूँ, ठीक है? तुमने मुझसे एक ज़रूरी सवाल पूछा, तो मैं सोच रही हूँ।
-और मुझे सड़क पर ध्यान देना है। -और सड़क बाकी बची नहीं है!
-ठीक है, बस हो गया। मैं जा रहा हूँ। -रुको। रुको! बस एक सेकंड के लिए रुको!
मुझे कार्यकारी दल का सदस्य बनना है।
ठीक है। बढ़िया।
-कौन सा दल? -क्या?
तुम क्या करना चाहती हो? तुम रचनात्मक निर्देशक बनना चाहती हो?
मुख्य प्रोग्रामर? लेखक? कला निर्देशक? तुम्हें क्या चाहिए?
-हाँ। -हाँ, क्या?
हाँ, मैं करना चाहती हूँ, वह जो तुमने अभी कहा।
-यह हाँ या ना का सवाल नहीं है। -जानती हूँ, ठीक है?
तुम मुझ पर बहुत दबाव डाल रहे हो। यह मेरे लिए मुश्किल है।
मैं तुम्हें वही दे रहा हूँ जो तुम हमेशा माँगती रहती हो, जो है सुने जाना।
लेकिन तुम्हारे पास कहने को कुछ नहीं है क्योंकि तुम नहीं जानती तुम्हें क्या चाहिए।
मैं जानती हूँ मुझे क्या चाहिए!
मुझे पता नहीं मुझे क्या चाहिए।
ख़ैर, शायद तुम्हें यह पता लगाने में मेहनत करनी चाहिए कि तुम्हें क्या चाहिए,
बजाय इसके कि अपना सारा समय उन दिनों की लालसा में बिता दो
जहाँ तुम अपनी सारी समस्याओं का दोष विषमलिंगी श्वेत आदमियों पर थोप सको।
-रुको। मैं अपनी कार कैसे लाऊँगी? -मुझे परवाह नहीं!
नहीं!
हे!
वह कमाल का था, यार।
गज़ब। कमरे में अब भी बहुत ऊर्जा है।
और थोड़ी चरस की महक भी है। शायद थोड़ी ताज़ी हवा की ज़रूरत पड़ेगी।
डेविड, मैं अपने भाई से अकेले में बात करना चाहता हूँ।
अरे, हम सब यहाँ भाई हैं, हँ?
-निकलो यहाँ से। -हाँ। हाँ, ठीक है।
और अरे, भाई। मुझे ब्रेने ब्राउन के लिंक भेजना मत भूलना, ठीक है?
नहीं, मैं भेजूँगा। वह ज़िंदगी बदल देगी।
मिलते हैं, तुमसे प्यार है। ठीक है, अलविदा।
हैलो, भाई। कॉन्सर्ट में मज़ा आया?
तुम यह क्यों कर रहे हो? तुम यहाँ काम नहीं करना चाहते हो।
तुमने सही कहा।
यह जगह सोने की खदान है। लेकिन यह अपनी क्षमता की चोटी पर पहुँच चुकी है।
समय आ गया है कि इसके टुकड़े करके इसे बेच दिया जाए
इसके निश्चित पतन होने से पहले।
-नहीं। समय नहीं हुआ है। -बिल्कुल हो गया है।
सबसे दुखद बात यह है कि तुम यह जानते हो
लेकिन तुम इसके बारे में कुछ भी करने से डरते हो।
क्योंकि तुम कमज़ोर हो।
तो, मैं यहाँ आकर वह करूँगा जिसकी ज़रूरत है।
ठीक जैसा मैंने केट के साथ किया था।
उसे इसमें मत घुसाओ।
तुमने इन सब लोगों को विश्वास दिला दिया कि तुम ख़तरनाक और निष्ठुर हो।
लेकिन मुझे बस एक डरा हुआ छोटा लड़का दिखता है।
डरपोक। बिल्कुल जैसे पापा हमेशा कहते थे।
ऐसा मत करो।
इसे मुझसे मत छीनो।
मुझसे भीख माँगो।
भीख माँगो कि मैं इसे तुमसे ना छीनूँ।
भीख माँगो कि तुम्हारा गेम ना ख़त्म करूँ।
कृपया। भैया।
कृपया मेरा गेम मत ख़त्म कीजिए।
देखते हैं।
जन्मदिन मुबारक़ हो।
-आज मेरा जन्मदिन नहीं है। -जानता हूँ।
तुम्हारे पास दो मिनट हैं। पूछो।
केट कौन है?
जब हम युवा कार्यक्रम में थे, हमें एक सूअर का बच्चा दिया गया जिसे बड़ा करके मारना था।
लेकिन ब्रैड को लगाव हो गया। उसने उसका नाम केट रख दिया।
उसे पालतू जानवर की तरह रखता था।
और जब मोटे सूअर को मारना का समय आया, वह नहीं कर पाया।
पता है प्राकृतिक रूप से मरने वाले सूअर का क्या किया जाता है?
कुछ नहीं। वह माँस बेकार हो जाता है।
बिल्कुल। कितनी बर्बादी है।
तो मैंने उसके लिए वह किया, क्योंकि वही करने की ज़रूरत थी।
ब्रैड में कभी इतना साहस आया ही नहीं।
लेकिन मेरे ख़्याल से तुम में है।
मैं संपर्क में रहूँगा।
मैं तुम्हें बताता हूँ कुछ
मैं हूँ सबका प्यारा क्रिप कज़िन स्नूप डॉग
स्नूप! श्रीमान डॉग। हैलो, मैं बहुत बड़ी फैन हूँ।
शुक्रिया, छोटी बच्ची।
मैं छोटी बच्ची नहीं हूँ। दरअसल में एक वयस्क औरत हूँ।
यो, क्या चल रहा है, स्नूप?
आयन, क्या चल रहा है, यार? नया एक्सपैंशन कब रिलीज़ कर रहे हो?
जब तुम नया एल्बम रिलीज़ करोगे।
-अरे, मैं तुमसे जीजीएल में मिलूँगा। -ज़रूर।
मेरे पास एक पॉर्श है।
अगर यह नहीं जो मैं कह रहा तो हम बात क्यों कर रहे, दोस्त?
क्योंकि मेरे जलवे ने बहुत ज़िंदगियाँ बदली हैं
और मैं ध्यान देता हूँ मेरे क्रिप और रु सब ज़िंदा रहे
लॉन्ग बीच मेरी दुकानों में पैसे उड़ा रहा
हॉलीवुड स्टार बास्केटबॉल के लंबे लड़के
मैं लड़कियाँ बदलता हूँ जैसे बदलता हूँ कारें
नए लड़के हमारे लिए जल्दी पैसा ले आते हैं
मैं चर्च में चल रहा हूँ जलते जंगल जैसा महक रहा हूँ
सब ठीक है क्योंकि एक सच्चे ने काम जारी रखा
अगर यह नहीं जो मैं कह रहा तो हम बात क्यों कर रहे, दोस्त?
तो मैं इसे थोड़ा बढ़ा देता हूँ
यह एस से लेकर एन, डबल- ओ, पी डी, ओ, डबल-जी, वह हूँ मैं
आराम कर रहा हूँ
कभी किसी वक़ील की ज़रूरत नहीं क्योंकि मैं तुम्हारे लिए छोड़ रहा
और वापस लेकर आऊँगा समय पर
और मैं पेश करता हूँ छोटी सी तुकबंदी मेरे यार
तुम क्या बात कर रहे हो?
उप-शीर्षक अनुवादक: मीनू